b'\n_START_ARTICLE_\nKoma Berenicidi\n_START_SECTION_\nZgodovina\n_START_PARAGRAPH_\nOdkritje tega roja je rezultat raziskave v letih od 1952 do 1954. Raziskava se je imenovala Harvard Meteor Project. Prvi\xc4\x8d je bil roj omenjen v letu 1959. Meteorski roj Koma Berenicidov je zanimiv zato, ker ima podobno tirnico kot nepotrjeni komet o katerem so pisali v letih 1912 in 1913. Ta komet je dobil oznako 1913 I, odkril pa ga je amaterski astronom B. Lowe iz Avstralije. Leta 1954 je Fred L. Whipple opazil meteor, ki se je ujemal s tirnico tega kometa. To je dalo ve\xc4\x8djo verjetnost, da je komet star\xc5\xa1evsko telo za ta roj. Ni pa se ujemal naklon tirnice. Po novej\xc5\xa1ih raziskavah izgleda, da roj sestavljata dva lo\xc4\x8dena pramena delcev z obhodno dobo 27,3 in 157,1 let.'